
TISKARA NARODNA PROSVJETA, ZAGREB TRENKOVA UL. I 


JOVAN HRANILOVIĆ 


Jovan Hranilović rodio se u Kričkama, godine 
1855. Njegov otac bio je grkokatolički župnik u tom 
malom mjestu sjeverne Dalmacije, a v rodom Žumber- 
čanin. Poslije je bio premješten u Žumberak, pa je 
Jovan jedan dio djetinjstva proveo u rodnom kraju 
očevu. 

Gimnaziju je svršio u Zagrebu, a teologiju u Beču ; 
oboje kao gojenac grkokatoličkoga sjemeništa u 
Zagrebu. U gimnaziji mu je bio profesor Franjo Mar- 
ković, a u Beču je, uz teologiju, slušao također pre¬ 
davanja znamenitoga slavista Miklošića i filozofa 
Brentana. 

Kao svećenik opet je došao u Žumberak na župu, 
gdje je službovao od 1879. do 1887., u glavnom u Ra- 
datovićima. 

Tu je on, već kao književnik sa nekim iskustvom, 
ponovo osjetio Jjubav prema rodnome kraju, na 
koju je svaki Žumberčanin već svojim porijeklom 
preodređen još više nego drugi planinci, i plod toga 
plemenitoga osjećanja bile su Žumberačke elegije, 
zbirka pjesama s kojima je najviše izišao na glas. 

IzŽumberka je Hranilović bio dodijeljen bisku¬ 
piji u Križevcima, ali tu nije dugo ostao, nego je po¬ 
slan na župu Rusinima u Bačku. Godine 1883. postao 
je župnikom u Novom Sadu, i tu je, uz jedan prekid, 
ostao sve do svoje smrti. 

Taj prekid nije bio dobrovoljan, i došao je Hra- 
niloviću kao posljedica pritiska koji je, u vrijeme 
vladanja Kuenova, stalno i neopazice vršen da se uma¬ 
nji njegova djelatnost, i značenje što ga je imao u 
književnom i javnom životu. 

Tako je Hranilović godine 1898. napustio župu 
i došao u Zagreb za urednika Obzora. Slijedeće godine 
preuzeo je uredništvo Vijenca, i uređivao ga 1899. i 
1900. godine. Umro je godine 1924. 

Hranilović je prvenstveno lirski pjesnik; pisao 
je i novele, ali samo u prvo vrijeme. Velik dio njegova 
književnog rada čine rasprave i ocjene o književnim 
ličnostima, djelima i književnim pojavama. Ta] 
njegov rad dokazuje da je stalno i pomno pratio 
naš književni razvoj i uticao na njega, kroz četvrt 
stoljeća. 

Pisao je još članke o općekulturnim pitanjima,, 
i naročito političke članke. 

Najviše je radio u Vijencu i u izdanjima Matice 
Hrvatske, te u Obzoru ; zatim u časopisima novoga 
pokreta osamdesetih godina, te u izdanjima Matice 
srpske. 

Jovan Hranilović pripadao je onom mladom 
naraštaju osamdesetih godina koji je u ime novoga 
književnoga smjera, u ime realizma, zapodio odlučnu 
borbu protiv romantike. 

Već se prije pokazalo da ta borba nije laka zbog 
toga što je predstavnik romantike bio August Šenoa, 
koji je u svakom pogledu imao vrlo jak položaj u 
književnosti. On je bio urednik Vijenca, velikoga 
i glavnoga časopisa, i značio je toliki uticaj u knji¬ 
ževnosti da su se protiv toga morali boriti mladi 
književnici i sami u sebi. Zbog toga, da bi se osamosta¬ 
lili, oni su najprije osnovali jedan svoj časopis. To 
je bio Hrvatski dom, izašao godine 1877. Ali jer se 
doskora i tu osjetio uticaj Šenoin, odijeli se jedna 
skupina književnika, a časopis druge godine izlaže- 
nja propada. U ime ove skupine osnovao je godine 
1880. Ante Kovačić zajedno sa Nikolom Kokotovi- 
ćem i Jovanom Hranilovićem časopis „Hrvatsku”. 
To je znak da je Jovan Hranilović u prvo vrijeme 
svojega književnoga rada zadobivao velik ugled u 
književnosti. 

No taj ugled nije imao samo najuže književno 
značenje, jer ni književni smjerovi, tada, nisu imali 
samo književno, nego i jako političko i općedruštveno- 


4 


značenje. Onaj ruski realizam sedamdesetih godina 
koji su predstavljali Černiševski, Dobroljubov i Pisa- 
rev, a koji je naročito uticao na realizam kod Srba, 
bio je izrijekom istaknut kao socijalnopolitički reali¬ 
zam. 1 Za realizam kod Hrvata značajno je da na 
njega nisu znatnije uticali vanumjetnički, to jest po¬ 
litički i općedruštveni zadaci, osim u nekim pojedinim 
slučajevima, kao na primjer kod Harambašića — 
nego je, obrnuto, književni realizam više davao 
obrazloženje političkom pravcu oblikujući ga tako. 
To je, ujedno, odlika toga realizma. U realizmu kod 
Srba, pored borbe protiv političke uprave kralja 
Milana, bila je istaknuta i socijalna oznaka, to jest 
i borba protiv malogradskih i seoskih kapitalista- 
lihvara, upravo onakva kako je u književnosti pred¬ 
stavlja Milovan Glišić. 

Realizam urodio je kod Hrvata najobilnijom 
prozom, a razvoju pjesništva nije prijao. Mislilo se, 
naime, da se realizam protivi lirskopjesničkom zanosu, 
te su pjesnici stalno bili u traženju izraza. 

Pjesništvo toga vremena predstavljaju August 
Harambašić, Hugo Badalić, Jovan Hranilović. Oni 
su samo u stilu realisti, a osnovno raspoloženje je u 
sve trojice romantičko. A to upravo znači da se oni 
služe realističnim stilom da bi pojačali nasuprotnost 
između svojih težnja i nesavršene stvarnosti. Haram¬ 
bašić je od njih najjači realist u stilu. 

Hranilovićeva težnja je uvijek romantička : sveđ 
viša, i neograničena, samo su građa i stil više ili manje 
realistični. Opis, događaj, uvijek na osnovi neke 
čeznutljive težnje za većim savršenstvom, vezane 
ponajčešće sa razmatranjem, glavne su osobine nje¬ 
gova pjesništva. Razmatranje je općenito i unaprijed 
oblikovano, i često preko svih granica pretrpano. 

U Žumberačkim elegijama toga razmatranja 
najmanje ima, a gdje dolazi, njime on, ujedno, hoće 
jače da izrazi elegičnost pjesama. U ime toga mora, 
na tim mjestima, da bude neiskren sam prema sebi, 


1 Taj realizam treba razlikovati od onoga koji su, 
u isto vrijeme, predstavljali Tolstoj i Dostojevski. 

te pjeva o Žumberku kao o kraju u kojem još malo 
šta ima osim kamen i nevolja. To on čini, doduše, 
iz velike ljubavi prema rodnom kraju, ali, iz općeni¬ 
tijih razloga, ta su mjesta u ovome izdanju ipak 
ispuštena. 

0 vrijednosti razmatranja za pjesništvo, Hrani¬ 
lović je stekao previše pohvalno mišljenje, jer ga nje¬ 
guje — a to mišljenje bilo je u izravnoj i neizravnoj 
vezi sa naukom formalne estetike, koja je prvenstve¬ 
no tražila načelo i formu, to jest da izraz prvenstve¬ 
no služi načelnoj misli i formi. 

„Žumberačke elegije” kao cjelina jesu najljepše 
njegove pjesme. U njima^on pjeva o stvarima, poja¬ 
vama i događajima koji Žumberak naročito označuju. 
Milina pjesničkoga doživljaja izražava se uelegičnom 
vidu : dok pjeva o značajnostima života u Žumberku, 
javlja se zatim i žalba što taj junački i ponosni narod 
živi u tako krševitom i neplodnom kraju. Na jednom 
mjestu, u prvoj elegiji, on vidi Žumberak u čeznutlji¬ 
voj slici iz pradavnih vremena : kako njime žubore 
potočići, miriše cvijeće. v 

U pjesmi Dragomu Žumberku, koju je ispjevao 
iza dvadesetak godina otkako je ostavio Žumberak, 
on, u čaru same uspomene, žali za lijepim časovima 
što ih je proveo u tom svježem i blagom planinskom 
kraju, i želi da bi se u svojoj starosti povratio u njega. 
Prema tome je i ta pjesma elegija, i, k tome, još naj- 
izrazitija; sadržaj joj je sličan Gregorčićevim pjes¬ 
mama u kojima on pjeva o čežnji za svojim planin¬ 
skim rodnim krajem. Ta pjesma je ujedno najljeopši 
završetak Zumberačkih elegija. 

Među ostalim Hranilovićevim pjesmama vrijedne 
su izbora ove: Majci, Bez vjere, Seljak, Smrt. 

JU prvoj pjesmi, pokretan mišlju da je majka još 
savršenija nego što su naše težnje, on nalazi i opisuje 
sliku majke tako da u nama pobuđuje osjećaj topline 
i uzvišenosti. Ali i ta slika zahvaljuje svoj postanak 
Žumberku. Naime, u Žumberku se čuje izreka od mila: 
„Oj majčice, moja bijela crkvičice ,, , koja je poslužila 
kao osnova toj pjesmi. I u Žumberačkim elegijama, 
i to na kraju druge elegije, Hranilović pjeva : 


6 


„Snij, majčice, miljenice, 

Bijela moja crkvičice.” 

Ali ništa od svega ovoga ne djeluje nepovoljno 
na vrijednost pjesme Majci. To je vrlo lijepa pjesma. 2 

Pjesma Bez vjere vrlo je označna za njegove 
pjesme koje pjevaju o predmetima vjere. U njoj 
nema ništa prokletničko, nego — kao u duhu Franje 
Asiškoga — tu je samo doživljena djelotvornost 
vjere, djelotvornost koja ne poništava, nego podiže. 

U pjesmi Smrt istaknuta je i socijalna oznaka. 
Ovu pjesmu sam je pjesnik razvrstao kao epsku, 
ali ona je prvenstveno lirska pjesma. Za potrebe 
sistematike može se ona označiti kao lirsko-epska 
pjesma, ali na razvoj pjesništva može vrlo nepovoljno 
da djeluje ako se misli da događaj u lirskoj pjesmi 
nije ono što se prvenstveno traži od čistoga lirskoga 
pjesnika. U tom pitanju je odlučno da su gotovo sve 
narodne lirske pjesme romance. Tako i među Hranilo¬ 
vićevim pjesmama: gdje god se javlja događaj, mje¬ 
sto opisa, tamo se već može govoriti o nekoj vrijedno¬ 
sti pjesme. Pjesma Smrt treba, prema tome, da se 
smatra baladom. 

Pjesma Seljak najbolje predstavlja njegove 
pjesme koje imaju socijalno obilježje. 

Na Hranilovićev izraz djelovala je nešto i narodna 
lirska pjesma, i to žumberačka. Najpoznatija žumbe- 
račka pjesma uzeta je čak za osnovu cjelokupnoga 
pjesničkoga doživljaja u petoj pjesmi Žumberačkih 
elegija. Neke žumberačke izreke, u kojima se briše 
granica između pjesme i proze, Hranilović uzima 
za pokretnu misao svojih pjesama. Tako u trećoj 
pjesmi Žumberačkih elegija izreku: „lijepa moja 
gorice zelena” ; a u zbirci Podunavčice, u pjesmi 
Svetište slobode, izreku : „Goro moja, puna li si lađa, 
Srce moje još punije jada” — samo u ovom drugom 
slučaju bez ikakova unutarnjega sklada. 


2 Naknadno sam dobio u ruke Antologiju novije hr¬ 
vatske lirike, koju je nedavno izdao d-r Mihovil Kombol, 
pa vidim da se u njoj nalazi ova pjesma. 

No, najveće značenje zadobio je Hranilović 
po Zumberačkim elegijama. U književnosti je to zna¬ 
čenje bilo tim veće što su pjesnici, jednostrano 
shvaćajući realizam, stalno bili u traženju izraza — 
isporedi sprijeda stranu 5 — a Hranilović je, u Žum- 
beračkim elegijama, taj izraz donio u punoj njegovoj 
vrijednosti. Nije taj izraz, u osnovi, bio ništa novo, 
jer je elegično nastrojenje značajno i za Harambašića 
i za Badalića, ali baš zbog toga, jer su naročito odgo¬ 
varale tobožnjim zahtjevima realizma, i ujedno 
pogađale romantički ukus, one su se općenito svidjele, 
i bile mjerodavne. 

„Žumberačke elegije” imale su veliko značenje 
i za sam razvoj pjesnikov, naročito za njega kao 
rodoljubnoga pjesnika. Cijelo njegovo rodoljubno 
pjesništvo ima jako elegično obilježje. On i bira takve 
sadržaje koji i sami o sebi elegički govore — kako 
pokazuje njegova zbirka pjesama Na solinskim 
razvalinama. 

Koliko se, pak, radi o užoj vezi koju, nasuprot 
drugim pjesmama pokazuju baš pjesme rodnom kraju 
i rodoljubne pjesme, veza je i prirodna, jer se te pje¬ 
sme upotpunjuju i pripadaju zajedno. Nema, naime, 
ljubavi prema domovini i narodu koja bi u isti mah 
oporicala ljubav prema rodnom kraju ; u protivnom 
slučaju rodoljublje postaje lažno prema sebi ili i prema 
drugima. 

Na taj način djelovale su Žumberačke elegije i 
na Kranjčevića, koji je pod tim dojmom, vrativši se 
jednom prilikom u svoj rodni grad Senj, ispjevao 
Uskočke elegije. 

js V v je, dakle, Hranilović služio za ugled i 
Kranjcevicu u njegovim rodoljubnim pjesmama 

sebi° St ° U Kranjčevića nema ni tra 8 a maniri samoj o 

Unutarnju vezu sa Hranilovićem, Kranjčević 
^.J 110 ? 3 . 0 i po tome što se u Hranilovićevu pjes¬ 
ništvu ističe socijalna oznaka, što je u ono vrijeme 
sasvim neobično, pa Hranilovića u tom pogledu treba 
smatrati prethodnikom Kranjčevićevim. 

Konačno, Hranilović je, kao rodoljubni i religiozni 
pjesnik, uticao i na pjesnika savremene katoličke 
književnosti Ivana Šarića, sadanjega nadbiskupa 
sarajevskoga. 

Dakle, u cijelosti: Jovan Hranilović može se 
smatrati glasnikom 3 stilskorealističnoga 4 pjesništva, 
a uticao je i na pjesnike novijega književnoga pravca. 

U novelama, kao i u njegovom naučno-ocjenji- 
vačkom radu, vidi se, da Hranilović, uz potrebu više 
težnje koja ima da dođe do izraza u umjetničkom 
sadržaju, ne može da upozna estetsku upotrebljivost 
ružnoga, misleći da bi ružno moglo da pokvari čitaoca. 
To nije označno samo za Hranilovića, nego i za cijelu 
dotadanju književnost. 

Naprotiv, predstavnici savremene književnosti 5 
ustali su uopće protiv toga, da književnost „kvari’’ 
ili „poučava” — što, dakako, ne mora da vrijedi za 
svaki slučaj — i tako se razvila borba između „starih” 
i „mladih”. 

Kao i nekad, u prvo vrijeme svojega književnoga 
rada, tako je i sada, pri kraju, Hranilović opet zahvatio 
u borbu, dobivši za neko vrijeme i uredništvo Vijenca 
u ruke. U toj borbi on je više izgubio nego što je pra¬ 
vedno, a to mu njegovi zemljaci, u ime zajedničke 
ljubavi prema Žumberku, sada vraćaju. 

D-r Milko Popović 


3 Za književnike koji u književnosti predstavljaju 
više načelni, ili programski, ugled — naziv glasnik utvrdila 
je savremena književnost. 

4 Ovaj se naziv sam nadaje dok jedincatom riječju 
treba označiti razdiobu između stila i književnoga smjera, 
razliku, koju u drugom slučaju kazuju dvije riječi — kao 
u slučaju idealizam — romantika. Razliku u prvom slu¬ 
čaju savremena književnost označuje riječima realizam 
— verizam, koje bi trebalo općenito primiti. 

5 Savremena književnost označivana je dosada sa 
četiri imena: artizam, Moderna, Savremena, larpurlar. 
Ali nijedno od njih nije bez prigovora. Prva tri ne mogu 
se uzeti iz općih razloga, a četvrto ima prizvuk obezvre¬ 
đivanja. 


9 




UREĐENJE 


„Žumberačke elegije” štampane su u ovome izdanju 
sve osim prve, devete, i desete, te prve kitice iz druge, 
i posljednje dvije kitice iz dvanaeste elegije. Pjesme Dra¬ 
gomu Žumberku i Bez vjere uzete su iz zbirke Jesenčice, 
koja je izašla u Hrvatskom Kolu Matice Hrvatske za go¬ 
dinu 1908.; pjesme Majci, Seljak, Smrt iz Izabranih pje¬ 
sama, koje je izdala Matica Hrvatska godine 1893. 

Iz pjesama su uklonjene sve oznake staroga pravopisa, 
ali, dakako : ukoliko su one samo oznake pisanja. U ovome 
izdanju nema više pisanja ,,ie”, ,,gj”, ,,dj”. Provedeno je 
fonetičko načelo o međusobnom odnosu između konsona¬ 
nata, te su ispravljeni oblici na primjer: sladka, izčupat, 
otče, ustne, šaptnu. Oblik „upletci” trebao je, u ovom 
slučaju, da bude ostavljen, po načelu da ništa ne smije 
da smeta jasnoći u čitanju, u čitkosti — dakle zbog toga 
da se sa oblikom „upleci” ne bi mislilo da je to nekakva 
nerazumljiva dijalektička riječ. Oblik „uzželjkuje” pra¬ 
vilan je po svakom pravopisu, da se označi da riječ nije 
složena sa prijedlogom ,,u”, nego sa prijedlogom „uz”; 
vidi bilješku na strani 28.; — druga je stvar da li je ovaj 
slučaj tvorbe potreban. 

Ispravljene su pravopisne pogreške koje su poslje¬ 
dica naučenosti; to jest pogreške koje bi sam pjesnik 
ispravio. Takve su, na primjer, najprije ove : snjim, nada- 
mnom, crven-kapa (mjesto „crvenkapa”); nahudit, za- 
hrdjala, svjetlo, koljevka. Zatim one koje nisu došle ni po 
kakvom širem zakonu živoga jezika, nego slučajno — 
kao na primjer: hinjba, odnihala, kriepkog, lože (mjesto 
„ložje”), k čemu (mjesto „čemu”), gledjuć. Koliko je na 
primjer ovaj posljednji oblik slučajan, vidi se i po tome 
što i sam pjesnik na drugom jednom mjestu upotrebljava 
„gledi”. Dakle je s tim ispravkom zapravo samo ujednačen 
oblik. 

Tako su ispravljeni i oblici za dativ i instrumental plurala 
kao što su na primjer: Ijudem, žulji, sretnimi — jer je nju 

hova književna upotreba u drugoj polovici 19. stoljeća 
bila sasvim slučajna, i umjetna — došla po zabludi jedne 
škole, zapravo jednoga čovjeka. Iz istih razloga ispravljeni 
su i stari gramatički oblici za lokativ plurala, koje je Hra- 
nilović sam načinio — tako na pr. lokativ „na grudiju 
njenih”. Ostavljeni su samo neki lokativi koji se u Žumberku 
još govore, i to zbog naročite veze što ju pjesme imaju sa 
tim krajem. 

Tako su ostavljene i dijalektičke osobine kakve se vide 
u oblicima: u suzah se sjaje, sniju, crniji. 

Svagdje je paženo da ispravci ne naude stihu. 

U pisanju ,,ije” stavljen je apostrof samo onda ako 
se ,,ije” inače uvijek izgovara kao dva sloga; tako u pri¬ 
mjeru ,,dv’ je”. U drukčijim slučajevima nije potrebno 
razlikovanje, jer se „je” — postalo od glasa jat — silom 
ritma može da izgovara kao jedan ili kao dva sloga. 

Gdje je u infinitivu ispušteno krajnje ,,i”, nije stavljan 
apostrof po jednačenju sa pisanjem futura. 

U slučajevima gdje mjesto ,,ao” stoji ,,o”, znak du¬ 
žine stavljen je na ,,o” kad je ono doista dugo — dakle 
bilježeno je : digo, pako, ko. 

U dva slučaja trebalo je riječ obilježiti naglasom; 
u slučaju „bolja” iz općih razloga, a u slučaju „on”, vidi 
stranu 31., iz metričkih. 

Konačno, bilo je i štamparskih pogrešaka. Za neke 
pravopisne pogreške nije sigurno nisu li možda i samo 
štamparske. 

Pored svega, vrlo važno mi se činilo da uredim izda¬ 
nje po načelima fonetičke interpunkcije, i to bez ikakvih 
odstupanja od tih načela, kakva odstupanja čini službeni 
pravopis — jer mislim da etimološka interpunkcija može 
nepovoljno da djeluje na razvoj stila. 


UPOTRIJEBLJENA DJELA 

D-r Dragutin Prohaska : Pregled savremene hrvatsko- 
srpske književnosti, Zagreb 1921. 

D-r David Bogdanović : Pregled književnosti hrvatske 
i srpske, II 2., Zagreb 1916. 

Ante Petravić: Studije i portreti, Zagreb 1905. 

Mate Ujević: „Jovan Hranilović”, Spomenica za go¬ 
dinu 1934. d-ra Janka Šimraka. 

IZ „ŽUMBERAČKIH ELEGIJA" 6 


i. 

Kud te oko tamo nosi 
Po vrletnoj gorskoj kosi, 
Gledeć kako po visinah 
Popadala srebrenina ? 

Da T su gorski lijeri bijeli, 

II golubi, ii anđeli, 

Svagdje brdu na vrhuncu, 
Na božjem se grijuć suncu ? 
Nu pristupi pak se divi : 

To golubi nisu sivi, 

Već crkvice bijele, male 
Po vrhuncih popadale. 

Glej : raspelo posvećeno 
Na raspuću svakom eno ; 
Uza svaku kapelicu 
Ko kolijevka uz majčicu 
Selsko groblje tiho, milo 
Svoja krila raskrililo. 

Bijedan narod, istina je, 

A1 šta ima, Bogu daje: 

Svoje suze, svoje vaje, 

Tople srca uzdisaje, 

I molitvu skromnu, vruću, 

I dušu si umiruću. 


6 Pjesnik u svojim objašnjenjima, na kraju zbirke 
kaže, da mu je za predmet pjesničkoga doživljaja u ovoj 
pjesmi poslužila svadba žumberačka. 

Što to zvoni tako milo 
Ko anđelsko toplo krilo ? 

— De pogledaj gorske svate, 
Mladoženju k crkvi prate ; 

Čudnu pištac 7 pjesmu svira, 

Starom svatu srce dira ; 

Mladoženja jaše treći — 

— Kapetan mu moraš reći — 

Dva djevera ko dv’je zvijezde 
Sa doktorom za njim jezde ; 
Podcikuju puške male, 

Noge konjem poigrale. 

Tekar mlade nigdje nema — , 
Da T ju majka jošter sprema ? 

— Prošena je sad nevjesta, 

Otmica već davno presta. 

Već ju vide iz daleka 

Gdje pred crkvom nujno čeka; 
Ispod guste maramice 
Ne vidiš joj trepavice ; 

Dolama joj pomno skriva 
Drhtaj grudi, srca živa, 

Ljubavi joj krijuć tajnu, 
Budućnosti sreću sjajnu. 

Na amvonu sred kapele 
Kraj trapeze male, bijele 
Božji mirno čeka sluga, 

Brada grud mu krije duga; 

Trevnik drži on u ruci 
Sa slavjanskim svetim zvučim, 

S kojih zlatom slovo zvoni, 

I u srce ljudma roni. 

— Vjenčani su mladi veće, 

U rukuh im drhću svijeće ; 

Što T to znači ona kupa ? 

— Jad i sreću dijelit skupa. 


7 Vještak koji svira, ili pisti, u sviralu pištaljku. 

Gotovi su, — leti mlada, 

Ne bi s njim se sastat rada ; 

A1 na pragu crkve male 
Što T joj grudi zadrhtale ? 

— Tiho, tiho uz crkvicu, 

Ko kolijevka uz majčicu : 
Selsko groblje sjetno, milo 
Svoja krila raskrililo ; 

Nov još križ na onom grobu 
Na drugu ju sjeća dobu, 

Tiho jecnu, — ne ču niko : 

S Bogom majko, slatka diko! 

Nitko ne ču, — crkva mala 
Taj je uzdah pridržala ; 
čuva ga za onu dobu, 

Da ga vrati njoj u grobu, 

Kad nevjesta ta će mlada 
Tražit pokoj njenog hlada, 

A sa njenih istih dveri 
Šapnut grud će njene kćeri : 
Snij, majčice, miljenice, 

Bijela moja crkvičice! 

Dajuć svakom sve što ište : 
Krst, vjenčanje, pokoj ište. 


II. 


Lijepa moja mila gorice zelena, 

Što li ti je danas na srdašce' palo ? 

Mirisna po tebi trava povaljena, 

Veselo sa tebe lišće popadalo ; 

Sakrilo se tvoje za oblake sunce, 

Ne miriše cvijeće, ne pjevaju ptice, 

Niti stado stresa srebropjeno runce 
Na veselu pjesmu sitne sviralice. 

A1 veselo njekoč srce ti je bilo, 

Dok su s tvojim granjem grlile se ovce, 
Pastiru dok oko po tebi ronilo 
Uz slađanu pjesmu sjetne si ljubovce, 
Što no mu je one dozivala dane 
Kad uskoku djedu tuđinac dosudi 
U ove se puste zakovati strane, 

Da junačko srce zatre mu sred grudi. 

Tlačiteljem svojim branili su glave 
Za mršavu plaću sokolovi sivi, 

Pa ne dobiv ni te plaćice krvave, 

Ne htješe od gladi umirati živi; 

1 da sam si steče česa mu ne dadu : 

Eno gdje se junak po vrleti penje, 
Vrebajuć ko sokol žrtvu svomu gladu, 
Dok ga ne zatuklo u ovo kamenje. 

A1 ni tuj mu puška za’rđala nije, 

I ovud tuđincu branio je pleća ; 

Na razornu stopu ljutog Osmanlije 
Još i danas mnoga mogila nas sjeća. 

Klonula je danas osmanlijska sila, 

Rob je svoju službu dovršio tešku, 

Trebalo je sad mu podrezati krila, 

Ostaviti bijedi družinu vitešku. 

A ti znadeš, moja gorice zelena, 

Ostavljenoj tuzi utjeho jedina, 

Kako 1’ ti je mnoga proplakala žena 
Ne dočekav s vojne ni muža ni sina. 

Ti si, moja mila gorice zelena, 

Za utjehu škrinju mrtvačku joj dala, 

I čula gdje djeca u tebi su njena 
Za majčicom svojom tužno uzdisala. 

Ti veselu pjesmu svatovsku si čula, 

Ar i tihan uzdah vjerenice mlade, 

Jer je prva njena ljubav poginula, 

Pa nedragog sudba za vojna joj dade. 
Kolijevčicu mnogom sokolu si dala, 

Lijepa moja mila gorice zelena, 

Kog od majke vojna mladog otrgala, 

Ne vrativ ga nikad u naručja njena. 

Lijepa moja mila gorice zelena, 

Ti si bila svjedok veselju i tuzi, 

I junačkom krvlju stoput pokvašena, 

I pjesma i sreća bili su ti druzi. 

Mnogom gromu ti si polomila krila, 

Proplakala s mnogom kukavicom sinjom, 

1 svakog si svojim darom nadarila: 

Kolijevkom i plugom i mrtvačkom škrinjom. 

Lijepa moja mila gorice zelena, 

Dok još tebe bijedan ovaj narod ima, 

Njegvoj nadi krila nisu polomljena, 

Naudit mu ne će ni žega ni zima. 

Da poglede na njeg ljudi sa visina, 

Uz malu bi pomoć digo se iz bijede; 

Baš i tvoja tako procvate milina, 

Kad proljetno sunce na krilo ti sjede. 

III. 


Oj vi gorski svećenici, 
Neshvaćeni mučenici, 

Nitko ne zna vašu tugu, 

Nit vam jade ne poznaje ; 

Vi možete drug tek drugu, 
Isplakati vaše vaje ; 

Sretnima vas ljudi misle, 

A vas teške bijede stisle. 

Snijeg praminja, bura vije, 
Nigdje puta, staze nije ; 

Na vrletnoj gorskoj kosi 
Što T to jecnu, što V to sinu ? 
— To svećenik starac nosi 
Umirućem popudbinu ; 

Po smetovih teško kroči, 

Da u bijedu nadu toči. 

Sve je pusto, nigdje ništa, 
Nigdje krova nit ognjišta, 
Vjetar cvili, kiša lije 
Podaleko iza gora. 

Grom se ori, munja sije ; 

Tko do župnog stupa dvora 
U to kasno noćno doba : 

Valjda mrtvac iz svog groba ? 

Bijedan putnik, — služba zove 
Njega ove u visove ; 

A župnik ga rado prima, — 
Ta i kud bi mogo sade ? 


2 

S njime dijeli sve što ima, 

Tek mu svoje krije jade ; 

O puka mu zbori bijedi, 

Da ga brani, da ga štedi. 

Oj vi gorski svećenici, 

Svog naroda prosvjetnici! 

Vaše duše, srca trake, 

Dal’ko siju, griju milo, 
Praznovjerja goneć mrake, 
Lomeć zloći krhko krilo, 

Kroteć pučkoj strasti bijese, 

S njih da svijet se ne potrese. 

Kad se digne teška ruka 
Izmučenog jadnog puka, 
Zdvojnim mahom na gospodu, 
Što mu sišu znoj sa čela, 

Gaze pravdu i slobodu, — 
Vaša riječca mudra, smjela 
Rišuć Božjeg sina muke, 
Sustavlja mu teške ruke. 

Oj vi gorski svećenici 
Božje pravde navjesnici! 
Utješnici cvilnoj suzi 
Prezrenoga, jadnog puka, 

Jedini mu vjerni druzi 
Posred sreće, posred muka, 
Prezirom vam svijet to vraća, 
Progon vam je svjetska plaća. 

Kad vam s tuge srce svisne, 
Kad vas ljuta boljet stisne, 
Tko vas pita gdje vas boli ? 
Tko vam suzu da utomi ? 

Šuti, trpi; pjevaj, moli, 

Makar da se srce lomi; 

Tko još za vas da se brine, 
Kukavice sred planine! 

U pustoši, u samoći 
Ostavljeni, bez pomoći, 

Vašoj maloj u sobici — 

Bog će zadnji dah vam čuti; 

Ko cvjetići samonici 
Tako ćete uvenuti; 

Čedan grob sred vašeg stada, 

To vam konac i nagrada. 

Oj vi gorski svećenici, 

Božjoj slavi žrtvenici, 

Vaše suze, vaše jade 
Kano cvijeće anđel kupi, 

Da vam krasan vijenac dade, 
Kad vam k smrtnom logu stupi; 
Jer je vaše sve trpljenje 
Bilo drugim na spasenje. 




IV. 8 


Tjeraj ovce, djevojčice, 

Preko vode tako lako, 

Vedra gorska sokoliće, 

Čist tek gorski snijeg je tako. 

Sve ti ovce već prođoše, 
Šojčica tek ne će mala, 

Sve se druge udadoše, 

Samo ti si zaostala. 

Crvenkapa na glavi ti, 

Zlatnim vezom nakićena; — 
Tako mašta lijepo kiti 
Sreću raja nesuđena : 

Upletci 9 ti jošter zvone 
Djevojačkih po ramenih, 

A druge već suze rone 
S ideala razorenih. 

Čekaš ko što majka stara 
Čekala je njekoč tvoja, 

Dok ju vojno kod oltara 
Vjenčao je poslije boja. 


8 Pjesnik u svojim objašnjenjima kaže da je ovu 
pjesmu ispjevao uz narodnu žumberačku pjesmu koja se 
pjeva: — „Tjeraj ovce, djevojko, tako lako ; Preko vode 
Korane, lagano ! Oj lagano ! — Pjesma se nalazi u Pjesma¬ 
rici Antuna Dobronića, izdanoj u Zagrebu godine 1922. 

9 Upleci kose. 

Čekaš dokle mladić koji 
Tvoje srce čisto, mlado, 
Vrlinom si ne osvoji, 

Pa ćeš tad ga uzet rado. 

Ah ! kad onaj to bi znao, 

Što u grobu davno sniva! 

— Na vojnici on je pao, 

A ti tome nisi kriva. 

Ne plači mi, čemu suze ? 

Ta još nisi izgubljena ; 

Ako njega Bog ti uze, 

Nij’ ti sreća polomljena. 

Pusti samo suzam teći, 

Suze liječe teže rane, 

A i ti ćeš suzom steći 
Veselije, sretne dane. 

Još je rano, — svijet još štuje 
Tvoga srca bol duboku, 

A1 već mnogi uzželjkuje 
Za se suzu u tvom oku. 

Tjeraj ovce, djevojčice, 

Preko vode tako lako, 

Vedra gorska sokoliće, 

Čist tek gorski snijeg je tako. 

Sve ti ovce već prođoše, 
Šojčica tek ne će mala ; 

Sve se druge udadoše, 

Ti si na čas zaostala. 

Daj joj brate sjekiricu, 

Da napravi mostić mali, 

Da preveze Šojčicu 
K onim drugim na obali. 




Dok ti jednom drugi neko* 
Pruži ruku djevojčice, 

Da te vodi tamo preko, 
Gdje su druge drugarice. 


V. 10 


Pokraj Gere, visokoga brda, 

Otkud pogled na daleko pada, 

Na brežuljke od kamena tvrda, 

Do Metlike, do Karlovca grada, 
Slovenija ravna opasiva 
Žumberačke visoke klisure: 

To sestrica tihan sanak sniva, 

Brat dok s čela otklanja joj bure. 
Glej vrhunce, plam gdje vituljače * 11 
Dolaz turske naviještao sile ; 

Slušaj Kupu, gdje sudbinu plače 
Dvih sestara što se rastavile. 

Dok Hrvatska vene sirotica 
A u sjeni Stjepanove krune, 
Slovenija mila joj sestrica 
Pjevat mora uz tuđinske strune ; 

A1 će procvast njihova milina, 

Kad ih sretna sastavi sudbina. 


Pokraj Gere, visokoga brda, 

Još se danas viđa krvav kamen. 
Mogila je od kamena tvrda, 

Čudna priča tumači joj znamen: 

— Krvava je njekoč borba bila 
Med Slovencim i med Žumberčanim, 


10 Pjesnik sam kaže u svojim objašnjenjima da je 
ovu pjesmu ispjevao u vezi sa narodnom žumberačkom 
pričom o „krvavom” kamenu. 

11 Mjesto „fitiljače”, preko vitiljače — kao da bi 
riječ bila u vezi sa našom riječju „viti-vijem”. 

I bratska se često krvca lila, 

A rad međe u toj gorskoj strani. 

Pa kad im je dojadilo veće, 

Smislili su — tako priča kaže — 
Ljetnom zorom nek se na put kreće 
Dvoje mladih da među potraže ; 

Istim časom sa obadv’je strane, 

Sa djevojkom mladić krenut ima; 
Njih četvero gdjeno se sastane, 

Tuj nek bude granica med njima ; 
Bratskoj raspri tuđe grob nek’ bude, 
Mir i sloga nek’ zavlada tuđe. 


Planula je zlatoruna zora, 

Sa istoka, sa žumberske strane, 

Po vrletih, sred visokih gora, 
Dvoje mladih pute gazi znane : 
Dvoje mladih, momak i djevojka, 
Ljubav im je razmahnula krila. 

On tek znade: uz njeg je milojka, 
A ona je njega tek vidila. 

Mirisna se sagiblje malina, 

Trnjem rad bi rastaviti drage, — 
Slijepa ljubav ne vidi pelina, 

Gleda samo do dv’je oči blage. 

Uz pjesmice ljubovanke glase 
Zamakli su niz vrlet daleko, 
Mladim ljudma niti ne pozna se, 
Da su zašli za granicu preko : 

Niti vide dvoje drugih mladi’, 

Sa zapada gdje ih prestić radi. 

Sa zapada na put se je dalo 
Dvoje mladih iz slovenskih sela : 
Vrlet tvrda, a sunašce sjalo, 
Počinuli kraj gorskoga vrela ; 

Nisu vikle noge na kamenje, 
Mekano je Slovenije krilo, 

Vikle noge na meko busenje, 

Pa njih dvoje tako prikasnilo. 


Što će sada ? — krivnja je velika, 
Prikratiše zemljicu si rodnu, 

Demon šapnu, — izniknu s vidika, 
Sakrili se za busiju zgodnu — 

— Dvoje dragih baš si vjeru dalo, 

Da će svoji ostati do groba 

Tad kamenje na glavu im palo, 

Vrela krvca osula ih oba ; 

Nisu znali da je tako skoro 
Njihov zavjet ispunit se moro. 

Lješine im ponesli daleko 
Za granicu da im zatru znamen ; 
Naspu cvijeća za ložje im meko, 

Na njih teški navalili kamen. 

Ko što njekoč u nebo zavapi 
Topla krvca pravednog Abela, 

Teški kamen krvi im se napi, 

Kroz njeg krvca prosuktala vrela. 
Zalud usov 12 i oluje guste 
Na taj kamen često put su pale, 
Vjetar cvili kraj mogile puste, 

Još su na njem mrlje uvijek male. 
Tiho, tiho u grobnici sniva 
Dvoje dragih, s njima ljubav mrtva, 
Bratska raspra svemu tomu kriva, 
Oni su joj izmirnica žrtva. 

Oj Slovenci! kad će doći doba 
Da nam date ruku vrh tog groba ? 

Mili Bože ! često sam se pito : 

Ako njekoč sve to Kranjska bila, 
Čemu krvi toliko prolito, 

Zašto taj je kamen nakvasila ? 

— Sve se pitam, al mi srce veli: 
Djeda naših pokoljenje slavno 
Krvcom svojom krš taj opustjeli 
Kranjsku braneć — zaslužilo davno. 


12 Golemi smet snijega. 

Nije, v nije to Slovenac pravi, 

Što Žumberak posvojit bi rado, 

To su prsti tuđi i krvavi, 

Kivni naše na bratinstvo mlado ; 

Ta naš cilj je da se sjedinimo, 

Čvrsti krš taj — zlatan most nam budi* 
Da se na njem bratski zagrlimo, 

Istom pjesmom odlanemo grudi; 

Tad i taj krvavi će kamen 
Izgubiti krvavi si znamen. 13 


13 Žumberak je u 12. stoljeću politički pripadao Hr¬ 
vatskoj, zajedno sa metličkim i črnomeljskim kotarom 
— a crkveno zagrebačkoj biskupiji. Od 13. stoljeća, od kralja 
Andrije, do doseobe Žumberčana, u 16. stoljeću, i dalje 
do osnutka Vojne krajine, pripadao je Sloveniji. Zbog 
toga su Slovenci, prilikom razvoj ači van ja Krajine, po¬ 
stavili zahtjev da Žumberak bude pridružen Sloveniji. 
Oni su u tome samo toliko uspjeli da je Žumberak zadržao 
samostalan položaj, ali ovaj put na svoju štetu, to jest: 
došao je u upravnu vlast kraljevine Hrvatske, ali nije mogao 
da izvršuje izborno pravo za hrvatski sabor u Zagrebu. 

Zapravo, Žumberak je zadobivao samostalan položaj 
već od doseobe Žumberčana, jer su oni imali svojega voj¬ 
ničkoga zapovjednika koji se izravno obraćao^ kralju. 
U feudalno vrijeme, dok je seljak bio kmet, vojničko ure¬ 
đenje kakvo su imali Žumberčani, vrijedilo je kao povla- 

Danas, po najnovijoj podjeli, krajnji jugozapadni 
dio Žumberka pripada Dravskoj banovini, metličkom ko¬ 
taru, a ostali dio Savskoj banovini, jastrebarskom kotaru. 

VI. 


Sa visokog brda gledam u doline, 

Sunašce baš žarko hiti da počine ; 

Na podnožju brda, a pod cvjetnim granjem 
Stoji selo, sunce uvenulo na njem ; 

Oko jedne kuće, zidane i bijele, 

Kano uz kraljicu druge sitne pčele, 

Stisnule se druge manje kućarice, 

Kano oko ognja bijedne sirotice, 

Ne bi T tračak ognja i po njima pao. 

Ne bi T im prozeble kosti ogrijao. 

Ne varaj se, druže ! sirotinja ova 
Bogataše hrani sred bijelih domova. 

Oko one kuće zidane i bijele 

Ko da čujem pjesme, sjetne, nevesele ; 

Prekjučer je umro gospodar toj kući, 

Baš kad sunca cjelov planu umirući, 

Danas mu je sprovod, pa sam i ja kren’o,. 
Vidjet bogataša tijelo izloženo : 

— Još pred tri dana silan gavan bio, 

Danas golim rukama krst obuhvatio ; 

Još je pred tri dana sijevalo mu oko, 

Danas mu pod čelo upalo duboko ; 

Još je pred tri dana silne snove snovo, 
Uzglavlje u grobu danas mu gotovo. 

Što je ljudski život ? — Kratko zimsko sunce,. 
Plane, pak već pane u grob za vrhunce ; 

A bogataš misli da će živjet dovijek, 

A kad tamo, i on ko i drugi čovjek; 

Uz sticanje zlata proteklo mu vrijeme, 

Još ne reko dosta, a već sijedo tjeme ; 

Još ne mnogo vratit što je krivo steko, 

A već smrtni znoj mu niz čelo poteko : 
Pusto osta zlato, kletvu tek i suze 
Sirotinje s’ sobom 14 u grobnicu uze. 
Pratila ga u lijes zadnja sunca traka, 

II to bješe žarka munja iz oblaka ? 

Zabili mu strugu, dočeli opijelo, 

Bugarenje zače sjetno, neveselo; 

Pazili su dobro bugariti 16 što će, 

Ta za plaću svatko dobro djelo hoće. 

Vidio sam suze, al što suze znače ? 
Sirotinja svojom nad propašću plače, 

Što no taj bogataš njoj je pripravio, 

Pa mu žele da ju pred Bogom platio ; 

A ne sjaju suze ko kamenje drago 
Što no ih dobrotom pred Bogom naslago. 
Ne prate ga u grob sirotinjske suze, 

Ta on sve im drugo osim plača uze. 

Spustiše ga u grob, zidana mu raka, 

Samac tuđe osta posred grobnog mraka; 
Ne sjaju mu tuđe zlato ni taliri, 

Samo na čas gore kupljeni dupliri. 

Nije, nije samac, — jeka osta s njime: 
Uzdisaja, kletve na njegovo ime; 

Zidari što zadnji s njime su ostali 
Tu su jeku s njime u grob zazidali; 

Jer i njima njekoč učinio krivo, 

Dok je jošter sretan u bogatstvu plivo, 


14 Ovakva oznaka — iako je samo oznaka pisanja 
ili pravopisa — potrebna je zbog toga da bi se „sobom” 
izgovorilo sa jačim ,,s”. Ovakav izgovor vrijedi za sve 
slučajeve u kojima, zbog razlike u značenju, treba označiti 
fonetički nestanak jednoga konsonanta. 

15 Najprije „naricati za mrtvim”, zatim uopće: „na¬ 
ricati, plakati”. Bugarenje pripada u narodne običaje u 
Žumberku; ima ga i u drugim krajevima: u Crnoj Gori, 
Dalmaciji. Crnogorsko bugarenje iznio je Petar Petrović 
Njegoš u „Gorskom Vijencu”. 

Zaslugu im tešku otkidajuć s usta, 

Što no ga su sada proklinjala pusta. 

Zaravnali raku, a večernja zora 
Pala mu je na grob i križ od mramora 
Pusto osta groblje, samo jedna žena 
Još na grobu osta tugom polomljena ; 
Gorke suze roni nad grobnicom sina, 
Što joj bio nada, utjeha jedina ; 

Jedino još nju je pomogo sirotu, 

Nju jedinu još je imo u životu ; 

Suze roni majka, na grobnicu pada, 
Grijehe svoga sina oplakat bi rada ; 
Ljubav dobre majke puno, puno može 
Hoćeš li joj molbu uslišat, o Bože! 






VII. 


Aj ne plači, moja sirotinjo bijedna, 

Ta ti nisi tako prezrena ni mala, 

Ako li si na čas i gladna i žedna, 

Ako I’ ti je sreća u grobnicu pala ; 

Ipak imaš nješta, čeg’ bogataš nema, 

Ili barem nije siguran posvema. 

Ima jedan cvijetak, čaroban i ubav, 

Cijeli svijet bi bez njeg crni bio pako : 

To je čista, žarka, nesebična ljubav, 

Koja grije svakog milo i jednako, 

Al’ najrađe ipak u skromnosti cvijeta 
Podaleko od tog gizdavog svijeta. 

Zamijetit ćeš rijetko otaj cvijetak mali 
U šarenoj vrevi sjajnih kavalira ; 

U zaglušne buke omamnijeh valih 
Njezin sitni glasak nečujno zamira; 

Niti slavi ona svoga čednog slavlja, 

-Gdje joj podla spletka zlobne zamke stavlja. 

U palači sjajnoj zlato i kristali, 

A dragulji rese zastore od svile, 

Po mramoru meki sagovi su pali; 

To je sjajni stanak gavanove mile; 

Baš on sada do nje sav polomljen sjedi, 

Pa u crne oči zamamne joj gledi. 

Ah! da svoje srce hoće mu otvorit, 

Da vidi je V u njem njegva slika sjaje ; 

Da joj hoće srce ko usne govorit, 

Da tek njega ljubi, tek njegova da je! 

Kad bi znao koga pogled joj svojata : 
Njega sama, ili nakit mu od zlata ! 

Sirota je bila, — za kesu dragulja 
Rad su mu ju dali roditelji njeni ; 

U kavezu zlatnom ima sad slavulja, 

Al sjetni mu glasi komu namijenjeni — 

Da V slobodi zlatnoj, za kojom si plače ? 
II srebro ii zlato bogate palače. 

Ah ! da može reći da je on ju steko : 

Ne dragulji, nego srce njegvo vjerno ! — 
,,Sveg ti evo zlata!” — često put joj reko, 
„Tek me ljubi, ljubi žarko, neizmjerno! 
Što će sve mu zlato kad ljubavi nema, 

Ili barem nije siguran posvema! 

A ti ipak znadeš, sirotinjo bijedna, 

Da je tvoja ljubav nekupljena bila; 
Kućarica tvoja mala je i čedna, 

Ali ju je ona rajem prometnila; 

I sve što imate, to vam ljubav stvara, 

Što ste ju prisegli vječnu kod oltara. 

Vjerenica tvoja nije pošla za te 

Rad bogatstva tvoga, već rad tebe sama, 

Niti si joj dao prstenove zlate, — 

Čula tek je jeku sjetnih ti pjesama ; 

Smilila se njojzi tvoja sirotinja, 

Ta sama je bila kukavica sinja. 

Ne ljube te djeca rad bogatstva tvoga, 

Već jer si im uvijek dobar otac bio, 

Ljube svaki nabor čela nabranoga, 

Jerbo si se za njih dosta izmučio, 

Jer ostavljaš čisto i pošteno ime, 

Jer pred svijetom mogu ponosit se s njime. 

Ne ljube te ljudi rad zamamnog sjaja, 

Već jer sveđ si vjeran plačidrug im bio, 
Jer dobrota tvoja svakoga osvaja, 

Jer poštenjem sve si selo okitio ; 

Okolina svojom nazivlje te dikom, 

U srcu si svakom : malom i velikom. 

Aj ne plači, moja sirotinjo mila! 

Ta ti nisi tako prezrena ni mala; 
Ljubav ti je svoje carstvo otvorila, 

I najljepše svoje cvijeće ti je dala ; 
Lako ćeš pregorit svega svijeta blago, 
Kad si steko što je srcu tvome drago. 


32 


VIII. 


Ja vas gledam, gledam, kućarice male, 

Što no ste ko suze po kamenju pale; 

Sadanju i prošlu poznam vam sudbinu, 

I sunašce sreće i žalosti tminu ; 

Pridigo sam često s vaših tajna velo, 
Kolijevčicu vidjeh, svate i opijelo. 

Mili bože! tužna vremena su bila, 

Krajinom je ropstvo razastrlo krila; 
Krajišniku puška srasla se uz pleća, 

Kućni tihi život rijetka bila sreća; 

Daleko na straži po čitave dane, — 

Bog je samo znao njegve ljute rane. 

Oj krajino moja, krvava haljino! 

Rijetko tvom je sinku sunca tračak sin’o; 
Rijetki steko sretnik poslije dugih jada 
Službu kod oltara, u njoj tek da strada ; 
Tople krvi drugog okvasili vali, 

Časničku dok zvijezdu pred smrt su mu dali. 

Da ste zdravo, mile kućarice male! 
Kolijevčicu mnogom sokolu ste dale, 

Što no vam je ime proslavio svijetom, 
Nakitiv vas slave neuvelim cvijetom. 
Otadžbini, crkvi i carstvu ste dale 
Umnike na glasu, slavne generale. 

Tuj kraj onog malog okna bez stakala 
Njekoč im je čedna kolijevčica stala; 
Plakali su do njeg ko dječica bijedna 
Ko i druga djeca i gladna i žedna: 

Dok im sreća sjajne ne otvori dvore, 

Što i danas slavom njihovom se ore. 

Postali su slavna, visoka gospoda, 

A1 rijetki se od svog odmetnuše roda; 
Dobrotom im ove krši obasute, — 

Još i danas mnoge sirote ih ćute; 

U zahvalnih suza bisernom sjaju 
Spomen im se čuva u rodnome kraju. 

Blago njima! Nikad ugasnuti ne će 
Sjajni tračak sunca negdanje im sreće ; 
Kano dragulj kamen u suzah se sjaje, 

1 te bijedne uvijek proslavljuje kraje, 
Rasvjetljujuć jadnog siromaštva tmine, 

Ne dajuć da nada u srcu im gine. 

Drukčije je danas pokoljenje mlado, 
Hladni vjetar vijeka i njeg je savlado ; 

U tom hladu svijetli njegvi traci ginu, 
Čestitu mu što su kitili starinu ; 

Polomljeni križi starih vrh grobova, — 

Još je malo živih slavnih mu sinova. 

Aj vi moje mile kućarice male! 

Što no ste ko suze po kamenju pale, 

Ispod vašeg krova stupao sam često 
U to milo, sveto pokojišta mjesto, 

Prateć u grob oce i majke vam mile, 
Blagoslov što živ su pod krovom vam bile. 

Sad je s njima zadnja traka iznesena 
Iz poštenih onih, al tužnih vremena; 

Nove dobe sunce u kuću vam sinu, 

Nosi li vam svijetlo ii crniju tminu ? 

Ja sam suznim okom gledao u grobu 
Gdje uz starce staru sahranjuju dobu. 

Gledao sam čudne križe vrh grobova, 
Čitao sam na njih zlatna, sjajna slova; 

Tuj časnici sniju i druga gospoda 
Pokraj drugog svoga siromašnog roda; 
Kolijevčica ista sve je odnjihala, 

Zemljica im ista pokoj ište dala. 

Gledao sam stare križe polomljene, 

Gledao sam davne i junačke sjene; 

Mir u grobu vami! proslavljene kosti, 
Zvijezde iz davnine, zalog budućnosti; 
Makar teška bijeda propašću nam prijeti, 
Vaše slave bar nam ne može oteti. 


3« 

IX. 


Oj visoki bregovi nada mnom, 

I crkvice s tihim pokojištem, 

I ti goro s tugom svojom mamnom, 
Zaludu vam svijetom para ištem. 

Da ste zdravo, omiljeli druzi, 

I ti vedra gorska sokoliće, 
Potočiću, sličan žarkoj suzi, 

Što no pada pustinji niz lice ; 

I ti Gero s krvavim kamenom, 

Vi sirote i vi bogataši, 

I ti starče sa sijedim pramenom, 

I vi djeco, anđelići naši! 

Da ste zdravo, gospodo visoka, 

Što svog roda prezirali niste, 

Niti od njeg odvratiste oka, 

I tugu mu često ublažiste, 

Boreći se tuđinska da sila 
Hrvatskoj ga ne otme iz krila. 

Hrvatska je majka naša mila, 
Njeno uvijek grijalo nas sunce’’'; 

I kad nju je tuga oborila, 

Suza osu i naše vrhunce. 

Ove bijedne kućarice male, 

I vrletne, al mile planine 
Hrvatskoj su mnogu silu dale, 
Mnogi ponos mile otadžbine. 
Djedovi nam, uskočki sokoli 
Krš taj krvlju svojom nakvasili: 
Ako ništa, krš su bar taj goli 
Kroz vjekove teško zaslužili. 

A to rijetko mironosno cvijeće, 
Na mogilah, u krvi procvalo, — 
To su suze obranu prošeće, 

Da nas ne bi od majke kidalo ; 
Milije nam siromaštvo njeno, 
Neg’ tuđinstvo zlatom nakićeno. 














IZ „JESENČICA" 


X. 

DRAGOMU ŽUMBERKU 

Oj vi moje mile vrletne planine, 

Cesto T vaša slika u duši mi sine, 

Kada zlatno sunce za goru se sklanja — 
Ko dosnivan sanak moga mladovanja. 
Nikada mi duša zaboravit ne će 
Vaše gorskim miljem prodahnuto cvijeće, 
Ni tolike drage prijatelje moje, 

Sto ih grobni mrak već davno pokrio je ; 
Ah ! to bješe davno, — al sve mi se čini, 
Da su opet negdje u mojoj blizini. 

Koliko li puta čežnja me savlada, 

Duša bi mi k vama poletjeti rada, 

Da na grudim vašim otpočinem dragim ; 
Među onim Ijudma čeličnim i blagim, 
Daleko od svake raskoši i sjaja ; 

Na visoku brijegu, u blizini raja, 

Kud zavisti zlobne ne dopiru krila, — 
Gdje je ljubav svoje čadorje razvila, 

Gdje miriše duša kano gorsko cvijeće, 
Kuda trulež svijeta nikad doprijet ne će. 

Oj vi moje mile vrletne planine, 

Za vama mi srce uzdiše i gine, — 

I nikada dosta prežalit ne ću, 

Sto ostavih s vama i svu svoju sreću ; 

1 u vama tuga pohodit me znala, 

Al se nekud lakše pretrpjeti dala : 

U tišini slatkoj, daleko od ljudi, 

Kojima je zloba otrovala grudi, 

1 ne mogu tuđe osjetiti boli, 

Nit im osim sebe ikog srce boli. 

Često k vama mašta povede me sjetna, 

U slobode zlatne boravišta cvjetna, 

I s visoka brijega gledam u daljinu, 
Mladosti gdje danci u nepovrat ginu; 
Oko mene groblje sahranjenih nada, 
Isplakanih suza, pretrpljenih jada; 

Nada mnom se sfinga budućnosti vije, 
Kakvu T, Bože, tajnu u grudima krije ? 

— Ko da je od nekud hladni vjetrić pirn’o 
Al u tamne oči ja joj gledam mirno. 

Oj vi moje mile žumberske planine, 

Često I’ vaša slika u duši mi sine, 

I često mi dušu slatka sanja svlada, 

Još bi barem jednom ugledat vas rada, 

I pohodit mjesta suzom pokapana, 

Gdje u grobu leže nade miadih dana ; 

Još bih rado dahn’o miris vašeg cvijeća, 
Grijo se na suncu vašeg pramaljeća ; 

1 kad jednom dođe mog života zima, 
Rado bih na vašim počinut grudima. 









XI. 


BEZ VJERE 

Nestade božanstva, i neba i pakla, 

Ljudska im premudrost učinila kraj. 

„Tvar i sila”, vele, prauzrok je svemu, 
Samom u čovjeku pako je i raj. 

Besmrtnost je duše: tlapnja, kažu, pusta: 
Utrne li život, duša umre s njim ; 

U rasulu i u sastanku atoma 
Obnavlja se život, a i svemir s tim. 

A1 na upit: otkud i ,,pratvar i sila”, 

Tko F izvodi njeno kretanje i sklad, 
Vjekovima čovjek odgovora traži, — 

Bez njeg bi po sebi ostao i sad. 

Otklanjajuć svijetlo objave božanstva, 
Upiruć se u svog umovanja slijed, 

Što zaranja dublje u dubine tajni : 

Sve mu gušća tmina zatamnjuje gled. 

Kreševu u teškom borbe za opstanak, 

Na čas tek rasulu otet bi se rad, 

Očaj svoje crne za njim pruža kandže, 

Nit ga krijepi vjerom obasjani nad. 

Uzaludu zvuci zvona sa zvonika 
Zanose mu miso u nevidiv svijet, — 
Salomljenih krila tek se zemlje hvata, 

Ko savenut bijedni bez mirisa cvijet. 

A1 života kada gasnut stane svijeća, 
Vječnost će kroz njezin zadnji sinut plam, 
Očajniku bijednom onosvjetskog sunca 
Blijedo će na čelo prvi pasti pram. 

Ugledat će, pred čim zaklanjo je oči, 
Bez čeg mu je život pust tek bio san — 
Sav taj prazni život bez vjere i nade 
Vječnosti će svijetlom bit mu obasjan. 






IZ „IZABRANIH PJESAMA" 


XII. 

MAJCI 

Srebrna je tvoja kosa, 

Lice ti je već uvelo, 

Umorne su tvoje ruke, 
Klonulo je tvoje čelo : 

Ko sred groblja crkva mala, 
Kada na nju sniježak pane, 
A oko nje sahranjeni 
Ljuti boli, sjajne nade ; 
Kandioce u crkvici 
Sipa svijetlo i toplinu. 

Majko moja! tako gori 
Tvoje srce svome sinu. 

Kroz oluju mog života, 

Iz daljine, iz tuđine 
Nose mene misli moje 
Crkvi duše materine. 

Ogrijane, posvećene 
Na tom dobrom srcu tvomu 
Vraćaju se s blagoslovom, 
Sreću noseć mojem domu — 
Pa se zato molim Bogu 
Da poštedi sijede vlasi, 

Da još dugo u crkvici 
Kandioce ne ugasi. 


XIII. 


SELJAK 

Čovječanstva u proljeću, u vremena stara, 

Na toj zemlji cvalo carstvo seljana ratara, 

Tad je seljan, ratar, bio posljednji i prvi. 

Tad još ne bje lude bajke o plavetnoj krvi, 

Već je svaki ono bio što je i vrijedio, 

Ponajbolji, vrlinom se nad drugim izvio ; 

Trnjem nisu još zarasli puti pravednika, 

Nije bilo gotovana, raje ni silnika, 

Čovjeka još nije znanost vukla na bespuće, 
Ljubav mu je bila vođom, i to srce vruće ; 
Čovječanstvu uz kolijevku vjerno ljubav bdila, 
Nad njim vjera uzdanica nadvila si krila, 

A za himbu, laž i spletku još se nije znalo, 
Samo srce izgubljeni raj je spominjalo. 

Stidio se nije niko kolijevke si čedne, 

Nit je braće prezirom si ražalio bijedne ; 

Oj ! proljeće čovječanstva za uvijek nam ode : 
Krv i vatra razdijeliše kmeta od gospode. 

Iz daleka na jug topli sniježnih iz Karpata 
Ratarsko je došlo pleme Srba i Hrvata, 

Lijepu zemlju osvojiše junačkom si rukom, 

Pa ju u raj pretvoriše motikom i kukom ; 
Junački su odbijali svih navala slotu, 16 
Blago srce vuklo ih je k ratarskom životu, 
Podigoše gradove si i pitoma sela. 

Na braniku ognjišta im krvca tekla vrela : 


16 Silesija. 

Kad je dušman svjetlost krsta osut htio tminom 
Zapad se je zakrilio našom otadžbinom ; 

Zemlju, krvcom okvašenu, umivahu znojem 
Djedovi nam, mučenici na ognjištu svojem. 

A dok zapad sunčao se na prosvjete žaru 
Smijao se rodu našem : vojniku - rataru. 
Zamuknula trublja bojna — liječile se rane, 
Prosvjeta je svijetlo lila na sve strane svijeta, 

Na vojnika siromaha nit se ne sjetiše : 

Spasao je prosvjetu im, ne treba ga više. 

* 

Krivo smo ti učinili, seljače naš tužni, 

Mnogo smo te zapustili, mnogo smo ti dužni: 

Ti nas hraniš svojim znojem, svojih ruku žuljma, 
Na srcu ti nikle pjesme, knjige nam dragulji, 

Što je krepkog naraštaja, u tvom krilu niče, 

Ti si nama dao vođe, vječni naš patniče! 

A to malo spomenika narodnog života, 

Zahvalnost je podignula sinova sirota; 

Gotovi su dvorovi nam znanja i umijeća : 

Tebe li se, moj seljače, naša znanost sjeća ? 
Znanosti li sveta rosa tvoje srce poli, 

Da T nam knjiga olakšala tvoje ljute boli ? 

Ah ! puno se pjeva, piše, mudruje se mnogo, 

Tek o tebi ponajmanje, siroče ubogo ! 

Pak zato su slaba krila poduzećma svima 
Jer smo tebe zapustili kog najviše ima ; 

Pak zato nam cvijeće knjige umire bez ploda, 

Nit je niklo, nit je palo na srce naroda. 

* 

A1 se ne boj, moj seljače! doć’ će tvoje vrijeme, 
Tvoja djeca prosvijetljena skinut će ti breme. 
Prestati će surov prezir izmoždenog vijeka, 

Tebe — čila, zdrava — ljepša budućnost mi čeka. 
Čuvaj samo svoje srce, svoje običaje, 

I nek tvoja lijepa duša starom vjerom sjaje ; 

Nju mi čuvaj, taj amanet junačkih djedova, 

Sveti kanđel 17 posred tmina, bura i gromova. 

17 Govorilo se: kandilo, kandil; kanđelo, kanđel : 
prevladao je prvi oblik. 

Protri oči, uvijek spreman na braniku budi, 
Rad bi ti ju ljute guje iščupat iz grudi, 

Raskoši bi otrovom te napojiti rado, 

Pepelom bi rado stvorit tvoje srce mlado; 
Trulež vijeka rad bi tvoje oskvrnit ognjište, 
Sačuvanu, čilu, zdravu tvoju krvcu ište — 
Onu krvcu, naslijeđenu od slavnih djedova, 
Posvećenu svetom borbom tolikih vjekova, 

Na braniku svijetlu krsta što toliko tekla, 

Što je vječno pravo ljepšu na budućnost stekla. 

XIV. 


SMRT 

Na umoru, bolom salomljena, 

Svoga vojna mlada grli žena ; 

Na grud stiska dva maljušna čeda 
I od njih se otrgnuti ne da. 

Ponoći je, — sveta je tišina, 

Tek što plače sjetna mjesečina ; 
Suzan pogled na jadnicu baci, 

I opet se sakri za oblaci'. 

Čudne sjene po stijeni se krile, 
Uspomene iz prošlosti mile. 

Teški kašalj sapinje joj grudi, 

Glava gori: ,,Smilujte se ljudi; 

Na što smrti ovaj život mladi, 

Spasite me mojoj siročadi!” 

Opet kašalj, opet muke nove, 

Sama smrt si u pomoć već zove. 
Sitna djeca tužno zaplakaše : 

,,Stišaj, Bože, boli majke naše!” — 
Gle, kroz prozor mjesečina blijeda 
S njenog lica otrgnut se ne da. — 

I tihano na uzglavlje klone, 

Da u sanak spokojan utone, 

Sklopile se oči umorene, 

...Tiho, tiho... kraj postelje njene 
Nevidivno neko se nadvio, 

Na čelo joj ruku položio; 

Mekim glasom ko da šapće neko : 
„Probudi se, ustani se, seko; 

Sa mnom ajde u baščicu malo, 

Ne bi li ti grudim olakšalo." 

... I posluša, i diže se lako, 

— II joj se je pričinilo tako ; — 

Ruku pruži divnoj, stranoj ženi, 

Sva blažena na grudima njenim. 

Srknu svježeg mirisnoga zraka; 

Oj kako je bolja sad joj laka! 

Srcu bi se zapjevati htjelo, 

Ko da bolno ostavi ju tijelo. 

Divna ponoć, mjesečina sjajna, 

Uz nju žena, ljepotica rajna, — 

Rosno cvijeće, ko sitni dragulji: 

„Bože, Bože, život mi produlji!” 
...Okrenu se, — što joj vide oči ? 

— Njezin vojno gorke suze toči, 

Dvoje djece, dva anđelka mila, 

U gorkom se plaču zagrlila. 

— „Zašto plaču ?” — okrenu se k ženi 
A1 sa leđnih usta začu njenih : 

— „Ja sam samrt, — ti si moja žrtva ; 
Oni plaču, jer si ti već — mrtva!” 

